recursal/SuperWikiNEXT-32B huggingface dataset:
**Lin Xiling**, pseudonym for **Cheng Haiguo** (født i Shanghai eller i Wenling i provinsen Zhejiang i Kina i 1935, død 21. september 2009) var en kinesisk kommunistisk soldat og student som ble forfulgt og utstøtt under Anti-høyre-kampanjen i Folkerepublikken Kina, og som senere endte i Frankrike.

Foreldrene var kunstnere. Lin Xiling var overbevist kommunist, men konverterte senere til katolisismen. 

Som 14-åring sluttet hun seg til Folkets frigjøringshær og deltok i kommunistenes kamp mot Kuomintang frem til seieren i 1949.

I 1957, under Hundre blomster-kampanjen, benyttet hun innbydelsen til å kritisere partiet til å sette søkelyset på urettferdige arrestasjoner. Hun studerte da jus ved Renda (Folkeuniversitetet), og kritiserte i en tale forsvinningen av Hu Feng, og av stalinismen (dette var etter Nikita Khrusjtsjovs «hemmelige» tale i Moskva). Hun kritiserte også det kinesiske kommunistparti som hun mente ikke var sant sosialistisk idet det ikke lenger var demokratisk. Hun ble med dette fordømt som «høyreavviker», arrestert den 11. august 1958 og dømt til 15 års forvisning og fem års tap av borgerrettigheter. 

Hun ble satt fri etter ordre fra Mao Zedong i 1973. I 1978 trakk man tilbake merkelappen «høyreavviker», men Deng Xiaoping motsatte seg at hun skulle bli rehabilitert. Hun arbeidet så fra 1979 med jordbruksmaskiner i Wuyi i Zhejiang. I 1983 kom hun seg til Frankrike. Noen rehabilitering fikk hun aldri innvilget.

Referanser
----------

1. 1 2 3   Fichier des personnes décédées ID (matchID) v\_TDpSIuxk8b[Hentet fra Wikidata]

Litteratur
----------

* *Lin Xiling, l'indomptable*, biografi av sinologen Marie Holzman, (forord av Lucien Bianco), 1998, Bayard/centurion, ISBN 222713500X.
* *Chine fin de siècle (II), China Incorporated*  (kapittel 22 *Lin Xiling, l’indomptable*, av Jean-Jacques Gandini, mai 2000, Atelier de création libertaire, ACL édition. Lyon, ISBN 2-905691-71-9
* *Les « droitiers actifs » de 1957 et la postérité d'une réflexion*, av Zeming Chen, Perspectives chinoises, n°2007/4, 2007, mis en ligne le 3 avril 2008. URL :. Lest 26- oktober 2008.
* - "*Lin Xiling : une idéaliste incorrigible*", av Guilhem Fabre, sammen Jean Leclerc du Sablon, L'Express, octobre 1983, s. 140-158.
* "*Il y a trente ans, les cent fleurs — Entretien avec Lin Xiling* ", Iztok, revue libertaire sur les pays de l'Est, septembre 1987, mis en ligne le 24 novembre 2008. URL : [*død lenke*]

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
**Basso ostinato** er en musikalsk spillemåte basert på en *ostinato*, dvs at en basslinje eller et harmonisk skjema repeteres og fungerer som grunnmotiv for et musikkstykke.

Basso ostinato oppsto på slutten av 1500-tallet, omtrent samtidig med den nye barokkmusikken, og ble en mye brukt spillemåte i perioden. I barokken, også kalt «generalbassens tidsalder», er det bass-stemmen som danner det harmoniske fundamentet. Slik dagens akkordbesifrede akkompagnement angir et musikkstykkes harmoniske forløp, hadde en besifret bass-stemme den samme funksjonen i barokken.

Hele den musikalske handlingen var grunnlagt på bassen ved at det sterkt regulerte forløpet som basso ostinato-teknikken gav bass-stemmen, gjorde at melodistemmen kunne bevege seg med større frihet. Komposisjoner med basso ostinato i bunn er ofte nærmest variasjonsstykker.

Eksempler
---------

* Bach: *Crucifixus* fra Messe i h-moll (BWV 232)
* Bach: *Passacaglia i c-moll* (BWV 582)
* Pachelbel: *Kanon og Gigue i D*
* Buxtehude: *Passacaglia d-moll* for orgel
* Buxtehude: *Ciacona e-moll* for orgel
* Buxtehude: *Ciacona c-moll* for orgel
* Buxtehude: *Praeludium g-moll* for orgel
* Purcell: *Chaconne i g*
* Biber: *Sonate nr. 7* («Sonatae tam aris, quam aulis servientes»)
* Reger: *Basso ostinato e-moll* for orgel, op.129:6
* Reger: *Basso ostinato* for orgel, op.69:3
* Reger: *Introduksjon, passacaglia og fuge e-moll* for orgel, op.127
* Hilding Rosenberg: *Toccata, aria pastorale og ciacona* for orgel

Se også
-------

* Chaconne
* Passacaglia
* Ostinato

Eksterne lenker
---------------

* Mark DeVoto: *Ground bass*, britannica.com
* Alexander Kluge: «Alle Dinge sind verzauberte Menschen», *Frankfurter Rundschau*, 15. januar 2015 (om det tyske techno-bandet Kraftwerk)
**Atlanta Beat** er en amerikansk profesjonell fotballklubb basert i Atlanta i Georgia. Laget spiller i Women's Professional Soccer (som oftest forkortet WPS). Atlanta Beat har det samme navnet som, men er nominelt ikke samme lag som laget som spilte i WUSA, men denne artikkelen tar for seg begge lagene separat.

WUSA
----

Atlanta Beat stilte i lyseblå drakter, med hvite bortedrakter med blå bukser. 

Beat hadde skaffet seg store navn som Sun Wen, Briana Scurry, Charmaine Hooper og Maribel Domínguez, og de var blant de beste lagene. De fikk etter hvert den litt pussige situasjonen at de var det mest suksessfulle laget som aldri vant. De kom til sluttspillet hvert år som eneste lag, men derfra gikk det ikke hele veien. Beat vant den første gjennomføringen, og kom dermed til sluttspillet. De kom også til finalen, men tapte den på straffesparkkonkurranse. Året etter kom de til sluttspillet som fjerde lag etter serien, men tapte semifinalen på golden goal. I seriens siste år kom Atlanta igjen til finalen, og igjen ble det Golden goal som avgjorde.

WPS
---

Atlanta Beat var ikke med i den første sesongen av Women's Professional Soccer, men deltok i stedet i sesong to.

Navn og farger
--------------

Ettersom det nye laget ikke var en forfølgelse av det gamle, var verken navn eller farger forutbestemt. Navnet ble avgjort ved avstemning. Atlanta Beat vant over Atlanta Attack og Atlanta Storm. Beats gamle logo ble beholdt, men fargene ble byttet om. Beats gamle lyseblå og mørkeblå logo og lyseblå drakt ble byttet ut med gull og «Ferrari-rød».

Spillere
--------

I draftingen til 2010-sesongen fikk Atlanta Beat velge seks spillere fra de eksisterende syv lagene, hvorav de kunne ta fire fra de to øverste. Av disse valgte Beat Katie Larkin og Sharolta Nonen fra Los Angeles Sol, Amanda Cinalli fra Saint Louis Athletica, Noelle Keselica fra Sky Blue FC og Leigh Ann Robinson fra FC Gold Pride. I tillegg valgte de tre spillere fra av WPS hardt prøvede Umeå IK, i sveitsiske Ramona Bachmann, danske Johanna Rasmussen og japanske Mami Yamaguchi. Bachmann spilte noe i klubben, men på grunn av skader og ingen større sesong, dro hun tilbake til Umeå etter en sesong. Beat fikk også spillere fra Sol og Saint Louis Athletica etter at også denne gikk konkurs. Blant spillerne de fikk var Hope Solo, USAs landslagskeeper.

Første sesong
-------------

Beat hadde ingen større suksess, og endte klart sist i sin første sesong. I den siste kampen møtte de Washington Freedom, som fortsatt kjempet om sluttspillplass, ble det tatt noen dommeravgjørelser som Beats keeper Solo syntes var kontroversielle. Dette luftet hun blant annet på Twitter, og skapte en mindre skandale. Beat hadde ingenting å spille for.

Noter
-----

1. ↑  Hjemmedraktene vist på Atlanta Beats hjemmeside[*død lenke*]
2. ↑  Atlanta Beats hjemmeside Arkivert 27. mars 2012 hos Wayback Machine. – Annonseringen av Atlanta Beat som niende lag (nå åttende etter at Los Angeles Sol ble trukket).

Eksterne lenker
---------------

* (en) Atlanta Beat – kategori av bilder, video eller lyd på Commons Rediger på Wikidata
* Women's Professional Soccer
**Lin Zhao** (kinesisk: 林昭; født som *Peng Lingzhao*, 彭令昭, den 16. desember 1932 i Suzhou i Kina, henrettet den 29. april 1968 i Shanghai) var en frittalende dissident i Hundre-blomster-bevegelsen i 1957. På denne tiden ble intellektuelle slik som henne oppfordret til frimodig kritikk av det kinesiske kommunistparti, men de fikk senere svi for det.

I oktober 1960 ble Lin Zhao arrestert i Suzhou anklaget for å være kontrarevolusjonær. Hun ble senere dømt til tyve års fengsel. I fengselet skrev hun ved hjelp av sitt eget blod som farge en hundre sider lang kritisk kommentar om Mao Zedong. Hun ble henrettet i 1968.

Referanser
----------

1. ↑   Social Networks and Archival Context, SNAC Ark-ID w6fj3v8f, besøkt 9. oktober 2017[Hentet fra Wikidata]
2. ↑  Philip P. Pan: *Out of Mao's Shadow*, 2008: Simon and Schuster. ISBN 1416537058

Eksterne lenker
---------------

* Baidu Baike
* Letters and diaries of Chinese political activist Lin Zhao opened at the Hoover Institution Archives

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BNE
 |
**Bastiaan «Bas» Giling** (født 4. november 1982 i Alkmaar, Noord-Holland) er en nederlandsk proffsyklist. Selv om hans fornavn er Bastiaan, er han for de fleste kjent som Bas. Han ble proff i 2005 for T-Mobile Team, og var stort sett hjelperytter de to årene han var i laget. Foran 2007 sesongen var han en av mange i T-Mobile som ikke fikk fornyet kontrakten, og han gikk til kontinentallaget Team Wiesenhof. Da Wiesenhof la ned laget etter 2007-sesongen, fikk Giling kontrakt hos det svenske laget Cycle Collstrop. Da det ble lagt ned etter 2008-sesongen gikk han over til danske Team Designa Køkken som ble lagt ned etter 2009-sesongen.

Lag
---

* 2002 – Rabobank TT3 (amatør)
* 2003 – Rabobank TT3 (amatør)
* 2004 – Rabobank TT3 (amatør)
* 2005 – T-Mobile Team
* 2006 – T-Mobile Team
* 2007 – Team Wiesenhof
* 2008 – Cycle Collstrop
* 2009 – Team Designa Køkken

Referanser
----------

1. ↑   oppført som Bastiaan GILING, www.uci.org[Hentet fra Wikidata]

Eksterne lenker
---------------

* (en) Bastiaan Giling – UCI Rediger på Wikidata

* (en) Bastiaan Giling – ProCyclingStats Rediger på Wikidata

* (en) Bastiaan Giling – Cycling Archives Rediger på Wikidata

* (en) Bastiaan Giling – Cycling Quotient Rediger på Wikidata
**Basset bleu de gascogne**, også kjent som *blue gascony basset* eller *bleus de gascogne*, er en avlang, kortbent hunderase. Rasen oppsto i middelalderen og avstammer fra grand bleu de gascogne. Basset bleu de gascogne ble nesten utryddet ved begynnelsen av 1900-tallet, men ble reddet takket være arbeidet til Alain Bourbon. Basset bleu de gascogne er opprinnelig fransk, og er ikke spesielt utbredt utenfor Frankrike. Rasen er internasjonalt anerkjent av Fédération Cynologique Internationale, i Storbritannia av The Kennel Club, av United Kennel Club i USA og av Norsk Kennel Klubb i Norge. "Bleu"-delen av navnet er en referanse til pelsen som har sjatteringer av både lyst og mørkt.

Opprinnelse og alder
--------------------

Basset bleu de gascogne avstammer direkte fra den gamle rasen grand bleu de gascogne. Rasen har blitt gjengitt i malerier fra det 14. århundret i Gascony, sørvest i Frankrike. Den eksakte opprinnelsen til basset bleu de gascogne er omstridt, men en teori er at det er en krysning mellom grand bleu med saintongeois basset, en annen teori er at basset bleu er en naturlig mutasjon av grand kombinert med selektiv avl for kortere bein, for å gjøre rasen tregere. Det er kjent at Gaston III of Foix-Béarn holdt en flokk med basset bleu de gascogne for å jakte villsvin og ulv.

Lynne og væremåte
-----------------

Basset bleu de gascogne er en behagelig og positiv hund. Den blir raskt tillitsfull og knytter sterke bånd til sine eiere. Basset bleu de gascogne er kjent som svært intelligent og lærenem, noe som gjør de svært lett å trene. Rasen er hengiven, kjærlig, lojal og lydig og passer godt som kjæledyr. Hundene er imidlertid veldig aktiv, og har behov for mye utetid. Den er derfor ikke ideell for byleiligheter, men i landligere områder vil den trives svært godt.

Se også
-------

* Basset hound
* Basset fauve de bretagne
* Grand basset griffon vendéen
* Petit basset griffon vendéen

Referanser
----------

1. ↑  «Basset Bleu de Gascogne (Revised January 1, 2009)». United Kennel Club. 1. januar 2009. Arkivert fra originalen 15. oktober 2009. Besøkt 29. januar 2010.  «Arkivert kopi». Arkivert fra originalen 15. oktober 2009. Besøkt 30. desember 2014.
2. ↑  «Basset Bleu de Gascogne Information». Sarah's Dogs. Besøkt 3. november 2018.
3. ↑  «Le Basset Bleu de Gascogne» **(fransk)**. Elevage Amateur Du Mas Gauthier. Arkivert fra originalen 20. juli 2011. Besøkt 30. januar 2010.  «Arkivert kopi». Arkivert fra originalen 20. juli 2011. Besøkt 30. desember 2014.
4. ↑  «Basset Bleu de Gascogne - liten hunderase fra Frankrike». 22. oktober 2014. Besøkt 30. desember 2014.

Eksterne lenker
---------------

* Excellent video of a pack of Basset Bleu de Gascognes hunting YouTube
* Basset bleu de gascogne i Open Directory Project

|  |  |
| --- | --- |
| Oppslagsverk/autoritetsdata | Store norske leksikon **·** Nationalencyklopedin
 |
Magnus-Haus (Magnushuset) hvor organisasjonen har sitt kontor, er oppkalt etter fysikeren Heinrich Gustav Magnus og ligger ved Kupfergraben i Berlin.
**Atlanterhavsbroen** (tysk: *Atlantik-Brücke e. V.*) er en privat, partiuavhengig og almennyttig organisasjon grunnlagt i 1952 i Berlin. Organisasjonen har som formål å forbedre forholdet («bygge bro») mellom en av seiersmaktene fra den andre verdenskrigen, USA og Forbundsrepublikken Tyskland på økonomiske, finansielle, utdanningsmessige og militærpolitiske områder. Antall medlemmer er i 2015 ca. 500 personer fra bank- og finansvesen, næringslivet, politikk, medier og vitenskap. *Atlanterhavsbroen* fungerer som nettverk og politisk rådgivningsinstitutt. Organisasjonen har kontorer i Magnus-Haus i Berlin.

*Atlanterhavsbroen* ble grunnlag av bankmannen Eric M. Warburg, forretningsmannen og politikeren Erik Blumfeld, journalisten og utgiveren Marion Gräfin Dönhoff, journalisten Ernst Friedlaender, forretningsmannen Hans Karl von Borries og bankmannen Gotthard Freiherr von Falkenhausen. Tidligere president i Tyskland Richard von Weizsäcker var æresmedlem av *Atlanterhavsbroen* og hadde i de siste år av sitt liv, kontor i Magnus-Haus.

Referanser
----------

1. ↑  Organisasjonen Atlanterhavsbroens nettsted besøkt 19. mars 2015

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** SUDOC
 |

Portal: Tyskland
Ohios flagg
**Ohios flagg** er en splittstander med tre røde og to hvite striper og en blå trekant ved stangen der det er plassert en hvitkantet rød skive og hvite stjerner. Flagget ble innført 9. mai 1902 og er det eneste av USAs 50 delstatsflagg som ikke har en rektangulær form. Flagget er i størrelsesforholdet 8:13.

Formen på flagget påminner om kavaleriets flagg under den amerikanske borgerkrigen. Flagget er tegnet av John Eisenmann, som ønsket å vise delstatens lojalitet til unionen i flagget han tegnet og patenterte i 1901. Den store blå triangelen symboliserer Ohios åser og daler, mens de røde og hvite stripene symboliserer veiene og kanalene i delstaten. De sytten hvite stjernene på den blå triangelen symboliserer at Ohio var den syttende delstaten som gikk med i unionen. Stjernene er delt i to grupper. De tretten nærmest stangen representerer USAs opprinnelige delstater, mens gruppen av fire stjerner i spissen av trekanten viser til de fire som tilkom deretter, inkludert Ohio. Den røde sirkelen med hvit kant rundt er en «O», første bokstav i delstatens navn. Samtidig symboliserer dette også en hestekastanje, en henvisning til delstatens tilnavn: «The Buckeye State». 

Ohios flagg er sammen med Nepals flagg det eneste ikke rektangulære offisielle stats- eller delstatsflagget.

Litteratur
----------

* Whitney Smith: *The Flag Book of the United States — The Story of the Stars and Stripes and the Flags of the Fifty States*, 1970

  


|  |
| --- |
| **USAs delstatsflagg** |
| Alabama |
Alaska |
Arizona |
Arkansas |
California |
Colorado |
Connecticut |
Delaware |
Florida |
Georgia |
Hawaii |
Idaho |
Illinois |
Indiana |
Iowa | 
Kansas | 
Kentucky |
Louisiana |
Maine |
Maryland |
Massachusetts |
Michigan |
Minnesota |
Mississippi |
Missouri |
Montana |
Nebraska |
Nevada |
New Hampshire |
New Jersey | 
New Mexico |
New York |
Nord-Carolina |
Nord-Dakota |
Ohio | 
Oklahoma |
Oregon |
Pennsylvania |
Rhode Island |
Sør-Carolina |
Sør-Dakota |
Tennessee |
Texas | 
Utah | 
Vermont |
Vest-Virginia |
Virginia |
Washington |
Wisconsin |
Wyoming |

|  |  |
| --- | --- |
| Oppslagsverk/autoritetsdata | Encyclopædia Britannica
 |
Gerhard IIs segl omgitt av ordene: S(IGILLUM) GERHARDI COMITIS HOLSACIE ET IN SCHOWBVRCH (segl tilhørende hertug Gerard av Holsten og Schauenburg). På håndskjoldet og hestens lår ses Holstens nesleblad. Fra *Siegel des Mittelalters aus den Archiven der Stadt Lübeck*, Verein für Lübecksche Geschichte und Alterthumskunde, 1862–1865
Greve **Gerhard II «den blinde» av Holsten** (født 1253 eller 1254, død 28. oktober 1312 i Plön, begravet i Hamburgs katedral) var greve av Holsten i Wagrien og Plön 1290-1312. Sønn till greve Gerhard I av Holstein (død 1290) og Elisabet av Mecklenburg (død 1280), datter till fyrste Johan I av Mecklenburg.

Biografi
--------

Gerhard II «den blinde» var fra 1290 herre till Wagrien og Plön. Han hadde mange stridigheter med de andre holstenske grevene og med lybeckerne, hvorfor han lot oppføre borgen Travemünde som vern.

Gerhard ble tett forbundet med sin stesønn Erik Menved, som han fulgte på toktet til Sverige i 1306–1307. Han var også fredsmekler mellom de nordiske kongene i Helsingborg i 1310.

Ekteskap og barn
----------------

Gerhard «den blinde» giftet seg først gang den 12. desember 1275 med Ingeborg Valdemarsdatter av Sverige (død 1290/1292). Paret fikk følgende barn:

1. Catharina av Holsten (død 1300), gift med hertug Otto I av Pommern (1279-1344)
2. Valdemar av Holsten (død 1308)
3. Gerhard IV av Holsten (død 1317/1323), greve av Holsten
4. Elisabeth av Holsten (død 1318/1319), gift med hertug Otto I av Pommern (1279-1344)

Gerhard «den blinde» giftet seg igjen i 1293 med danske kong Erik Klippings enke Agnes av Brandenburg (død 1304). Med henne fikk Gerhard følgende barn:

1. Johan III av Holsten (omkring 1297-1359), greve av Holsten

Referanser
----------

1. ↑   Gemeinsame Normdatei, GND-ID 138742499, besøkt 13. august 2015[Hentet fra Wikidata]
2. 1 2   The Peerage person ID p4150.htm#i41495, besøkt 7. august 2020[Hentet fra Wikidata]
3. 1 2   The Peerage[Hentet fra Wikidata]

Litteratur
----------

* *Nordisk Familjebok*, Uggleupplagan, band 9, side 1025, Stockholm 1908
* *Annales Lubicenses 1304*, MGH SS XVI, side 419

  


|  |  |
| --- | --- |
| Oppslagsverk/autoritetsdata | Store Danske Encyklopædi **·** Prabook **·** Deutsche Biographie **·** VIAF **·** GND
 |
***Cerocosmus*** er en slekt av små, vedborende borebiller.

Utseende
--------

En liten, avlang, mørk borebille. Det er ganske stor forskjell mellom kjønnene. Hunnen er større, svart på farge, med nærmest oval kroppsform og trådformede antenner. hannene er mindre, kroppsformen smalere og fargen lysere, og antennene kamformede.

Levevis
-------

De fleste av borebillene lever utendørs og borer i død ved. De har mikroorganismer som hjelper dem å fordøye veden. En del arter har tilpasset seg å angripe bygningstømmer og møbler, og "markhull" i treverk stammer oftest fra disse billene. De er i stand til å angripe ganske tørt og hardt treverk. Disse artene liker gjerne å ha det varmt og man finner ofte at skadene er konsentrert til varme steder, for eksempel langs varmtvannsrør. Hos noen arter kommuniserer billene ved å dunke hodet og forbrystet mot veggene i gangene de lever i. Dette gir en hørbar tikking og har gitt opphav til navn som dødningeur og veggesmeder.

Utbredelse
----------

Arten lever i Chile.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Infraordenen Bostrichiformia
			* Overfamilien bore- og hettebiller, Bostrichoidea
				+ Familien tyvbiller og borebiller, Ptinidae Latreille, 1802
					- Underfamilien **mykborebiller**, Ernobiinae Pic, 1912
						* Slekten ***Cerocosmus*** Gemminger *in* Harold, 1873
							+ *Cerocosmus cinereus* (Solier, 1849)

Referanser
----------

1. ↑  «Artsdatabankens artsopplysninger». Artsdatabanken. 2. oktober 2020. Besøkt 2. oktober 2020.

Eksterne lenker
---------------

* (en) *Cerocosmus* i Encyclopedia of Life Rediger på Wikidata

* (en) *Cerocosmus* i Global Biodiversity Information Facility Rediger på Wikidata
**Varna Evangeliesenter** er et av sentrene i Stiftelsen Pinsevennenes Evangeliesenter.

Varna Evangeliesenter ligger på Sperrebotn vel en mil utenfor Moss. Senteret har plass til 55-60 beboere, pluss personell. Bestyrer er Ole Sletten (2019).

Senteret består av flere større bygninger, samlet rundt et gårdstun. Blant annet en stor skolebygning hvor Evangeliesenterets Bibelskole holder til. Senteret har et eget snekkerverksted hvor beboerne kan få arbeidstrening. Andre arbeidstreningsoppgaver kan være i bruktbutikken, snekkerverksted, vedlikehold, systue, sykkelverksted og annet forefallende arbeid. Stedet har også en fotballbane. Låvebygningen er innredet til bruktbutikk på 1000 kvm. Bruktbutikken er åpen fra 10.00-16.00 ma-fre og 10.00 - 14.00 lørd. 

Obligatoriske kurs i rus og rusbehandling (rusomsorg) for ledere og medarbeidere holdes regelmessig på Varna.

Evangeliesenterets bibelskole
-----------------------------

Evangeliesenterets bibelskole er en bibelskole med plass for inntil 60 elever. Flere av elevene er tidligere rusmisbrukere som har vært til rehabilitering i Evangeliesenteret. Noen av disse har ikke fullført ordinær skolegang, derfor undervises det i norsk, engelsk og matematikk, noe som ikke er vanlig ved bibelskoler.

Evangeliesenteret
-----------------

Stiftelsen Pinsevennenes Evangeliesenter, til vanlig kalt *Evangeliesenteret*, er en diakonal kristen frivillig organisasjon som driver arbeid mot rusmiddelavhengige, med avvenning fra rus og hjelp til å begynne «et nytt liv». Evangeliesenteret er Norges største hjelpetiltak for russkadde.

Eksterne lenker
---------------

* (no) Evangeliesenteret
* (no) Evangeliesenterets bibelskole
**Gabriel Werner Johansen** (Gunnar Gabriel Grønnestad[]) (født 24. januar 1950 i Stavanger[]) er en norsk aktivist. 

Han vokste opp i fattige kår i 1950-årene. Hans mor var av rom-folket noe som preget oppveksten.[] Han ble sendt som 11 åring til barnehjemmet på Lindøy.

Da han ble eldre engasjerte han seg sterkt for hjemløse personer. Per 2006 var han leder av *Romani & Romanes Folkets Landsforbund*. Per 2007 var han president i Sigøyneralliansen. Han har også vært nestformann i Romanifolkets landsforening.[]

Han har også deltatt i flere debatter på TV, Radio og i avisene. Han er nå President for Romani Council Union (RCU).

Han er også medlem i Nordisk Romanieråd for å øke det nordiske samarbeidet mellom Romani-folket.[]

Referanser
----------

1. 1 2 3  Natalia Andersson (04.04.2006). «Ville utslette romanifolket». *www.utrop.no*. Utrop. Besøkt 13. april 2017.
2. ↑  Reidun Duesund (26. juli 2007). «- Vi orker ikke mer krangling» **(norsk)**. Bergensavisen. Besøkt 13. april 2017.
3. ↑  Frode M. Gjerald (2. august 2006). «- Dette er rasisme» **(norsk)**. Dagsavisen RA. Besøkt 13. april 2017.
**Gabriela Hopek** (født 18. februar 2002) er en polsk alpinist, som representerer klubben KN Narciarnia. Hun trenes av Wojciech Wysowski.

Idrettskarriere
---------------

### Sesongen 2018/19

Hopek deltok i sitt første FIS-renn i november 2018, i storslalåm i Solda i Italia, der hun kom på 59.-plass. Hun deltok i Polsk mesterskap i alpint 2019, og kom der på 12.-plass i storslalåm og sjuendeplass i slalåm. Under det polske juniormesterskapet kom hun på sjuendeplass i kombinasjonen og super-G, og hun kom på åttendeplass i storslalåm og slalåm.

### Sesongen 2019/20

Hun deltok i alpint under Vinter-OL for ungdom 2020. Der kom hun på 47.-plass i super-G, der Amelie Klopfenstein fra Sveits vant. I den påfølgende kombinasjonsslalåmen kjørte hun ut, og fikk dermed ingen plassering i kombinasjonen. I storslalåm kom hun på 29.-plass, og i slalåm kjørte hun ut.

Under Polsk mesterskap i alpint 2020 kom hun på ellevteplass i storslalåm, sjetteplass i slalåm og femteplass i parallellslalåm. Under det polske juniormesterskapet fikk hun bronse i storslalåm, og kom på fjerdeplass i slalåm.

Referanser
----------

1. 1 2   www.lausanne2020.sport, besøkt 12. januar 2020[Hentet fra Wikidata]
2. 1 2  FIS - *Gabriela Hopek - Results*, besøkt 26. mars 2020.
3. ↑  Lausanne 2020 - *Alpine Skiing: Women's Super-G* Arkivert 19. mars 2020 hos Wayback Machine. besøkt 24. mars 2020.
4. ↑  Lausanne 2020 - *Alpine Skiing - Women's Alpine Combined* Arkivert 25. mars 2020 hos Wayback Machine. besøkt 25. mars 2020.
5. ↑  Lausanne 2020 - *Gabriela Hopek* Arkivert 26. mars 2020 hos Wayback Machine. besøkt 26. mars 2020.

Eksterne lenker
---------------

* (en) Gabriela Hopek – Olympedia Rediger på Wikidata

* (en) Gabriela Hopek – FIS (alpint) Rediger på Wikidata

* (en) Gabriela Hopek – TheSports.org Rediger på Wikidata
* (en) Profil hos Vinter-OL for ungdom 2020 Arkivert 26. mars 2020 hos Wayback Machine.
**Jeremy Steven Suarez** (født 6. juli 1990 i Burbank, California) er en amerikansk skuespiller.

Suarez er kanskje mest kjent for sin hovedrolle i Jordan Thomkins og som Bernie Macs nevø på The Bernie Mac Show. Hans første store filmrolle var i 1996 med filmen Jerry Maguire, hvor han spilte rollen som Tyson Tidwell, sønn av Cuba Gooding Jr. sin karakter Rod Tidwell. Suarec hadde en ukreditert rolle i TV-serien Sister, Sister i 1996, i sesong fire. Surez ga stemmen till Koda i Disney sin film Min bror bjørnen fra 2005 og han gjentok denne rollen i oppfølgeren. Suarez var gjesteskuespiller i TV-seriene Chicago Hope og King of the Hill.

Eksterne lenker
---------------

* (en) Jeremy Suarez på Internet Movie Database Rediger på Wikidata

* (sv) Jeremy Suarez i Svensk Filmdatabas Rediger på Wikidata

* (da) Jeremy Suarez på Filmdatabasen Rediger på Wikidata

* (fr) Jeremy Suarez på Allociné Rediger på Wikidata

* (en) Jeremy Suarez på AllMovie Rediger på Wikidata

* (en) Jeremy Suarez hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Geni **·** VIAF **·** LCCN **·** ISNI **·** SUDOC
 |
**Axel Hærem** (1927–1994) var en norsk jurist og en av de to første professorer i rettsvitenskap ved Universitetet i Bergen.[] Han ble utnevnt i 1969 og var den første instituttbestyrer ved Institutt for privatrett. Hans fagkrets omfattet i første rekke tingsrett og skatterett. Som universitetsstipendiat utgav han i 1964 *Norsk Tingsrett* sammen med professor Sjur Brækhus og denne boken var i en årrekke standardverket innen dette faget. Ved siden av jobben ved universitetet så satt han i flere år som spesialfagkyndig medlem i Klagenemnda for petroleumsskatt.

Hærem tok juridisk embedseksamen i 1960 ved Universitetet i Oslo med sjørett som spesialfag.

Han var nylig avgått med pensjon da han brått døde. Han var gift med Bjørg Hærem (f. 1930).

Referanser
----------

1. ↑   www.begravdeioslo.no[Hentet fra Wikidata]
2. 1 2  Aftenposten morgen - Nekrolog (15.8.1994, s.11)
3. ↑  Nds.uib.no[*død lenke*]

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI
 |
Axel Heiberg-breen på kartet over AntarktisAxel Heiberg-breenAxel Heiberg-breenAxel Heiberg-breen på kartet over Antarktis
Axel Heiberg-breen. Foto: US Navy-pilot Jim Waldron (1956–57).
**Axel Heiberg-breen** eller **Axel Heiberg Glacier** er en 55 km lang isbre i Antarktis. Isbreen strekker seg fra polarplatået ned til Rossbarrieren gjennom en dal i Dronning Mauds Fjell.

Isbreen ble oppdaget i november 1911 av Roald Amundsen og navngitt av ham til heder for finansmannen Axel Heiberg, som hadde vært med å finansiere en rekke polarekspedisjoner. Den fikk først navnet *Folgefonni* på grunn av likheten med Folgefonna i Norge, men Amundsen valgte raskt å bytte navnet. Amundsen brukte isbreen for å komme seg opp til polarplatået under ekspedisjonen som var den første til å nå Sydpolen.

Referanser
----------

1. 1 2  Axel Heiberg Glacier SCAR *Composite Gazetteer of Antarctica* (USA). Katalognr. 705

Portal: Antarktis


|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** GNIS **·** SCAR

 |
**Carl Axel Jansson** (født 24. april 1882, død 22. september 1909) var en svensk skytter som deltok i de olympiske leker 1908 i London.

Jansson vant en olympisk sølvmedalje i skyting under Sommer-OL 1908 i London. Han var med på det svenske laget som kom på andreplass i lagskyting 300 meter rifle, 3 stillinger med 4711 poeng gullvinnerne Norge skjøt 5055. De andre på laget var; Gustaf Adolf Jonsson, Per-Olof Arvidsson, Gustav-Adolf Sjöberg, Claes Rundberg og Janne Gustafsson. Jansson skjøt 801 poeng som var det tredje beste resultatet på det svenske laget.

I den individuelle konkurransen på 300 meter rifle, 3 stillinger kom han på sjuendeplass

OL-medaljer
-----------

* 1908 Storbritannias flagg London – Sølv Sølv i skyting, 300 m rifle, 3 stillinger, lagskyting (Sverige)

Eksterne lenker
---------------

* (en) Axel Jansson – Olympics.com Rediger på Wikidata

* (en) Axel Jansson – Olympic.org Rediger på Wikidata

* (en) Axel Jansson – Olympedia Rediger på Wikidata

* (en) Axel Jansson – Sports-Reference (OL-resultater – arkivert) Rediger på Wikidata

* (en) Axel Jansson – databaseOlympics.com (arkivert) Rediger på Wikidata

* (sv) Axel Jansson – Sveriges olympiske komité Rediger på Wikidata

* (en) Axel Jansson – ISSF Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Lina Martine Jørstad** (født 3. februar 1881 i Snåsa, død 25. januar 1967 på Innherreds sykehjem) var en norsk lyriker, forfatter og avholdskvinne.

Liv og virke
------------

Lina Jørstad var etter folkeskolen elev ved Anton Fjærs flyttbare folkehøgskole, som ga undervisning på Snåsa i 1903-1904. Jørstad beskrev selv kurset slik: «Der vart særleg lagt vikt på å *vekkja ungdomen* og få dei til å verta gode borgarar – til gang og gleda for folk og fedreland. Forutan den vanlege skuletida – 6 timar kvar dag – møttest lærerane og elevane til ei lita kveldsstemna 1 gong kvar vika.»

Som ung ble Jørstad rammet av en ødeleggende sykdom som lammet henne for livet. Hennes tilværelse ble som en følge av dette svært stasjonær, og brakte henne stor sorg og skuffelse. Mens hun satt «fanget» i Snåsa, skrev hun sin diktsamling *Bak forhenget – dagboksdikte*, som utkom i 1926. Diktene er tilegnet hennes foreldre og venner, og preges av lengsel og vemod.

Jørstad skrev også dikt og prologer i håndskrevne aviser for avholdslag. Etter hennes død ble det utgitt tre bøker, *Minneblad I-III* der flere av hennes etterlatte dikt var samlet.

Det norske bandet Ljom, som spiller musikk basert på tradisjonsmusikk fra Snåsa, tonesatte på albumet *Stundom* (2017) flere dikt av Lina Jørstad.

Familie
-------

Lina Jørstad var yngste datter av Ola Jonsen Jørstad og Beret Maria Gundersdatter Jørstad. Hun forble ugift.

Bibliografi
-----------

* 1926: *Bak forhenget – dagboksdikte*, Oslo
* 1969: *Minneblad – etterlatte dikt*, Trondheim
* 1969: *Minneblad II – etterlatte dikt*, Trondheim
* 1969: *Minneblad III – etterlatte dikt*, Trondheim

Referanser
----------

1. 1 2   www.disnorge.no[Hentet fra Wikidata]
2. ↑  *Trønder-Avisa 1967.01.28*. Norge, Trøndelag, Steinkjer. 1967.
3. ↑  Sandnes, Jørn (1960). *Bygdehistorien etter år 1800*. Kommunen. s. 346.
4. ↑  *Norges Kvinder 1926.12.24*. Norge;Oslo;;Oslo;;;;. 1926. s. 4.
5. ↑  SAT, Ministerialprotokoller, klokkerbøker og fødselsregistre - Nord-Trøndelag, 749/L0473: Ministerialbok nr. 749A07, 1873-1887, s. 42
6. ↑  Ministerialbok for Snåsa prestegjeld 1857-1872 (1736P), Viede: 1868-11-19

Kilder
------

* *Dette skrev kvinner*. Oslo: Skolen. 1984. s. 119. ISBN 8257900109.
* *Norsk kvinnelitteraturhistorie*. Pax. 1990. s. 264. ISBN 8253014333.

Portal: Litteratur
**Trakeotomi** er et kirurgisk inngrep hvor en tube eller kanyle føres inn i luftrøret, trakea gjennom et hull i foran på halsen. Åpningen som oppstår inn i trakea gjennom tuben eller kanylen kalles trakeostomi. Indikasjonen for å gjøre en trakeotomi kan være:

* blokkering i øvre luftvei etter skade eller pga. en tumor
* behov for langtids respiratorbehandling
* alvorlige lammelser med fare for blokkering av luftveiene

Inngrepet utføres tradisjonelt av kirurger, Øre-nese-hals-leger eller kjevekirurger som åpen kirurgisk trakeotomi. Med denne teknikken legges et hudsnitt på halsen over trakea og trakea blottlegges. Så klippes eller skjære et hull i trakea hvor en tube eller en kanyle føres inn

I 1985 beskrev P. Ciaglia en ny teknikk som kalles Perkutan Dillatasjons Trakeotomi (PDT). Med denne teknikken punkteres trakea gjennom huden med en hul nål. Gjennom nålen føres en mandreng som fungerer som ledetråd for utstyr til å dillatere hullet i trakea. Deretter føres en tube eller kanyle over mandrengen inn i trakea. Denne teknikken er identisk med den såkalte Seldinger-teknikken som også benyttes ved innleggelse av større kateter i blodårer. Perkutan Dillatasjons Trakeotomi har i dag i stor grad overtatt for kirurgisk trakeotomi og utføres i hovedsak av anestesileger ved sykehus i Norge.

I akuttsituasjoner hvor en person får plutselig blokkering av luftveiene og man ikke på annen måte får åpnet luftveiene kan det også utføres en såkalt nødtrakeotomi eller cricotyroidectomi. Dette inngrepet har likhetstrekk med teknikken ved Perkutan Dillatasjons Trakeotomi. Alle disse inngrepene skal kun utføres av trent helsepersonell.

Eksterne lenker
---------------

* (no) nødtrakeostomi i Store norske leksikon
* (no) Seldinger-teknikk i Store norske leksikon
* (no) trakeostomi i Store norske leksikon

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |

|  |  |
| --- | --- |
| Oppslagsverk/autoritetsdata | Store medisinske leksikon **·** Encyclopædia Britannica **·** GND **·** LCCN **·** NKC
 |
Dobbel mansjett
**Mansjett** (fra fransk *manchette)* er en linning (avslutning/kant) som avslutter ermet på en skjorte.

Variasjonene på mansjettene har fulgt klesmoten gjennom tidene fra store og prangende med blonder eller kniplinger til små og enkle.

Mansjettene på skjorter i dag er oftest en enkel mansjett, men på penere skjorter og skjorter for mansjettknapper er det vanlig med doble "franske" mansjetter. Det finnes også cocktailmansjett som er en elegant mansjett man ikke trenger å bruke mansjettknapper til, cocktailmansjett kalles også James Bond mansjetter fordi han hadde denne typen mansjetter i filmene.

* Enkel mansjettEnkel mansjett
* Fransk mansjettFransk mansjett
* Cocktail mansjettCocktail mansjett
* 
* 
* 
* 
*

Andre betydninger av mansjett
-----------------------------

I tillegg til på skjorter kan det også være mansjetter på andre klesplagg, på tørrdrakter og også på teknisk utstyr og deler. Eksempler på dette er mansjetten på en blotrykkmåler, rørmansjetter, drivmansjett og hjulmansjetter. Denne type mansjetter har til hensikt og tette eller beskytte mot vann, støv etc.

* Mansjett på girstangMansjett på girstang
* Mansjett over kabelskjøtMansjett over kabelskjøt
* Støtdemper mansjetter på motorsykkelStøtdemper mansjetter på motorsykkel
* HjulmansjettHjulmansjett

Se også
-------

* Skjorte
* Mansjettknapp

Referanser
----------

1. ↑  «Det Norske Akademis ordbok». *naob.no*. Besøkt 2. mai 2023.
2. 1 2  «Alt om mansjettknapper». *www.chanti.no*. Besøkt 2. mai 2023.
3. ↑  «mansjett». *Enkeltspent* **(engelsk)**. Besøkt 2. mai 2023.
**Bill Bailey** (født **Mark Bailey**; 13. januar 1965) er en britisk komiker og musiker.

Biografi
--------

Bailey er født og oppvokst i Bath i England. Etter å ha fullført King Edward's School i Bath, studerte han videre ved London College of Music. I 1989 dannet han gruppen *The Rubber Bishops* sammen med Martin Stubbs, og i 1994 skrev og fremførte han forestillingen *Rock* sammen med Sean Lock på Edinburgh Fringe. Året etter opptrådte han alene med forestillingen *Bill Bailey's Cosmic Jam*, som ble en stor suksess og som senere ble filmet for Channel 4. Showet inneholdt Baileys unike stand-up musikk-form. Han forteller anekdoter samtidig som han fremfører musikk på flere instrumenter som gitar, keyboard og trommer.

Året etter kunne han forlate Edinburgh med en «Festival Critics Award» og en nominasjon til «Perrier Award». De to neste årene hadde han fler utsolgte show i London og rundt i England, og i 1998 fikk han sitt eget TV-program *Is It Bill Bailey?*. Programmet besto av stand-up, musikk og sketsjer og varte i en sesong.

Bailey fortsatte å turnere, sist i 2003/2004 med showet *Part Troll*. I tillegg har han dukket opp i flere britiske TV-serier, som *Ei selsom sjappe* og *Speisa*. Han er også lagkaptein i spørreprogrammet *Never Mind the Buzzocks*.

Han har utgitt tre show på DVD; *Bewilderness* fra 2000, *Part Troll* fra 2004, og i 2005 ble *Cosmic Jam* også utgitt på DVD. Sistnevnte inneholdt også en Direcor's Cut av Bewilderness-showet. Det har også blitt gitt ut fire Bailey-album. *Part Troll*, som er et opptak av nevnte turné, *Bewilderness New York*, *Bewilderness* (samlealbum fra flere forskjellige show som man kunne kjøpe etter opptredenene hans) og *The Ultimate Collection...Ever!* (Bewilderness-albumet med et ekstraspor).

TV- og filmopptredener
----------------------

* *Hot Fuzz* 2007
* *Haikerens guide til galaksen* 2005
* *Wild West* 2002
* *Ei selsom sjappe* 2000 – 2004
* *Saving Grace* 2000
* *Speisa* 1999 – 2001
* *The Stick Up* 1999

Referanser
----------

1. ↑   www.theguardian.com[Hentet fra Wikidata]
2. ↑   www.screenonline.org.uk[Hentet fra Wikidata]

Eksterne lenker
---------------

* (en) Offisielt nettsted Rediger på Wikidata

* (en) Bill Bailey – kategori av bilder, video eller lyd på Commons Rediger på Wikidata
* (en) Bill Bailey på Internet Movie Database Rediger på Wikidata

* (sv) Bill Bailey i Svensk Filmdatabas Rediger på Wikidata

* (fr) Bill Bailey på Allociné Rediger på Wikidata

* (en) Bill Bailey på AllMovie Rediger på Wikidata

* (en) Bill Bailey hos Rotten Tomatoes Rediger på Wikidata

* (en) Bill Bailey hos The Movie Database Rediger på Wikidata

* (en) Bill Bailey hos Behind The Voice Actors Rediger på Wikidata
* (en) Bill Bailey på Discogs Rediger på Wikidata

* (en) Bill Bailey på MusicBrainz Rediger på Wikidata

* (en) Bill Bailey på Songkick Rediger på Wikidata

* (en) Bill Bailey på Last.fm Rediger på Wikidata

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI **·** SUDOC **·** NKC **·** BBC Things **·** MusicBrainz **·** Discogs
 |
**Andrew Powell** (født 19. februar 1950 i Stepney, London) er en britisk musiker. Han er kjent som gitarist for bandet Wishbone Ash og er den eneste som er igjen av originalbesetningen. Han er også kjent som en av grunnleggerne bak en ny unik teknikk i rocken kalt «doble gitarharmonier» sammen med Ted Turner. Han har også jobbet med flere kjente artister som George Harrison, Ringo Starr og bandet Renaissance blant flere.

Liv og virke
------------

Powell begynte å spille gitar som han hadde lånt da han var elleve år og var inspirert av den instrumentale musikken til The Shadows og deres ledende gitarist Hank Marvin.[] Senere har Powell blitt kjent for sitt gitarspill med gitaren «Gibson Flying V». Han startet å spille i lokale band som hadde flere musikalske stilarter. I 1969 svarte han på en annonse i musikkmagasinet «Melody Maker» hvor det ble arrangert en audition etter en gitarspiller for et da navnløst band. Han og den andre gitaristen Ted Turner svarte på den samme annonsen hvor Powell så foreslo at bandet burde prøve begge gitaristene for å teste hvordan det ville høres ut. Dette skulle senere komme til å bli Wishbone Ash' varemerke og en ny unik teknikk i rocken kalt «doble gitarharmonier» som senere skulle påvirke andre band, som for eksempel Iron Maiden.[] Bandet utga sitt første album *Wishbone Ash* i 1970.

Wishbone Ash' tredje album *Argus* fra 1972 ble av *Melody Maker* kåret til det beste britiske albumet dette året og Powell havnet på flere lister over gode gitarister i mange aviser og magasiner. I tillegg til bandet har han laget instrumentale komposisjoner som har blitt brukt som kjenningsmelodier for radio og TV (inkludert programmet «Today Show» og for VM i fotball). I 1995 var Powell den eneste som var igjen av de opprinnelige besetningsmedlemmene og var fast bestemt på å være en kontinuitetsbærer og drive bandet fremover med støtte av en trofast tilhengerskare.[] Han er i dag opptatt med omfattende turnévirksomhet med bandet og har planer om flere utgivelser fra sin base i Connecticut i USA.[]

Eksterne lenker
---------------

* (en) Andy Powell – kategori av bilder, video eller lyd på Commons Rediger på Wikidata
* (en) Andy Powell på Internet Movie Database Rediger på Wikidata
* (en) Andy Powell på Discogs Rediger på Wikidata

* (en) Andy Powell på MusicBrainz Rediger på Wikidata

* (en) Andy Powell på Songkick Rediger på Wikidata

* (en) Andy Powell på AllMusic Rediger på Wikidata

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** BNF **·** BNF (data) **·** SUDOC **·** MusicBrainz **·** Discogs **·** AllMusic
 |
Åpningen i hudskjelettet, til *trake-systemet* omtales som stigma, slik som hos denne skarabiden, *Osmoderma eremita*.
**Traké** eller **trakéer** er et nett av tynne rør, såkalte trakérør, og er en del av åndedrettet til en rekke laverestående dyr.

Trakéer finnes hos laverestående dyr, som blant annet insekter og enkelte edderkoppdyr. Felles for dyr som har trakéer er at de ikke har en lunge eller gjeller, hvor kroppen kan ta opp oksygen. Trakéene forsørger alle kroppens celler direkte med atmosfærens oksygen.

De større åpningene i hudskjelettet, til traké-systemet omtales som *stigmata* (entall *stigma*) eller spirakler. Åpningene finnes vanligvis på alle bakkroppens segmenter (ledd). Voksne individer har vanligvis omtrent 10 slike åpninger, eller færre. De ligger vanligvis i overgangen mellom leddene i bakkroppen. Unge larver har, eller har en begynnelse til, 12 par trakéåpninger (spirakler). Fra de større trakérørene forgreiner traké-systemet seg som «dusker», i stadig finere og tynnere greiner, ut til alle kroppens celler.

Ut ifra antall trakéåpninger kan en forstå hvordan utviklingen av trakésystemet har vært. Insektenes trakéer oppstod uavhengig av mangefotingenes og fløyelsdyrenes trakéer, som åndedrettets tilpasning til livet på land.

Alle landlevende insekter puster med trakéer, men flere insekter lever i vann også i sitt voksne stadium, slik som vannkalver. Disse må opp til vannoverflaten med jevne mellomrom for å hente luft. Noen insekter som har larvestadiene i vann puster ofte med trakégjeller (bladgjeller), blant annet som hos vannymfer, døgnfluer og steinfluer. Trakégjeller er ikke lik gjellene hos fisk, men er vanligvis bladformet, tynne, ofte med et lett synlig trakésystem (årenett).

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |
**Mansion House** har siden 1715 vært overborgermesteren av Dublins offisielle residens. Bygningen ligger på Dawson Street i Dublin. 

Blant de mest kjente elementene i bygningen finner man:

* En portiko foran huset, som ble reist i forbindelse med dronning Victorias besøk i 1900, slik at den aldrende monarken kunne være sikker på å gå tørrskodd fra vognen.
* Det runde rom, hvor Det første Dáil ble samlet 21. januar 1919 for å vedta opprettelsen av Den irske republikk og proklamere irsk uavhengighet. På femtiårsdagen for hendelsen, i 1969, ble begge hus i Oireachtas samlet der for å høre president Eamon de Valera tale.
* Spisesalen, hvor regjeringen i Den irske republikk møttes flere ganger i perioden 1919–1922.

Blant de mest kjente overborgermesterne som har bodd der er:

* Daniel O'Connell, nasjonalistleder i det 19. århundre
* Alfie Byrne, den overborgermesteren som har sittet lengst i embetet i dets 800 år lange historie
* Jim Mitchell, den yngste overborgermesteren, som var 29 år da han ble valgt

Det har også vært mange kjente besøkende der, som dronning Victoria, Rainier III av Monaco og Grace av Monaco, og pave Johannes Paul II.

I 1930- og 1940-årene var det planer om å rive Mansion House og alle de andre bygningene i kvartalet, slik at man kunne bygge et nytt rådhus der. Regjeringen besluttet i stedet å legge et nytt industri- og handelsdepartement til området, hvilket betød at man ikke trengte å rive bygningene.

I august 2006 hevdet Ulster Volunteer Force at de hadde plantet en bombe i huset i 1981, i et forsøk på å drepe ledelsen i Sinn Féin under deres årlige partikonferanse. Dette førte til evakuering av bygningen mens politiet lette etter en 25 år gammel bombe. Det ble ikke funnet eksplosiver der.

Referanser
----------

1. ↑  «Search at Mansion House is completed», RTÉ News

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** LCCN **·** SUDOC
 |
**«Bill»** er en amerikansk sang som høres i Akt II av Jerome Kerns og Oscar Hammerstein IIs musikal *Show Boat* fra 1927. Sangen ble skrevet til Kerns og P.G. Wodehouses musikal *Oh, Lady!* fra 1917 for at Vivianne Segal skulle fremføre den, men ble trukket tilbake, fordi den ble betraktet som for melankolsk for denne musikalen. Da Kern og Hammerstein II arbeidet med den alvorlige og litt tragiske *Show Boat* bestemte de at sangen ville være perfekt til nattklubbscenen i musikalen. Hammerstein reviderte Wodehouses originaltekst litt (skjønt han alltid gav fullstendig kreditering til Wodehause og ingen til seg selv). Sangen ble gitt til den virkelige nattklubbsangeren Helen Morgan, for at hun skulle synge den i rollen som mulatten Julie.

Sangen blir sunget kun én gang i musikalen, er høyst emosjonell og sangeren er formodentlig på grensen til å gråte. Den blir sunget i auditionscenen i Akt II. På Trocadero, en lokal nattklubb i Chicago, er Julie La Verne sanger. Hun er den tidligere *leading lady* på showbåten. Julie, som har blandet blod, har blitt varig overgitt av sin hvite ektemann, Steve Baker, årevis etter at de to ble tvunget til å forlate showbåten på grunn av deres torasete og ulovlige ekteskap.

Motløs har Julie begynt å drikke og raskt blitt en alkoholiker. På anmodning av Jim Green, sjefen for nattklubben, øver Julie på sangen «Bill», som er en kvinnes bekjennelse over en dyp kjærlighet til en mindre enn perfekt mann med navn Bill og det er klart at den følelsen som Julie legger i sangen skyldes det faktum at hun virkelig tenker på sin ektemann når hun synger. 

«Bill» ble én av Helen Morgans signatursanger. På scenen sang hun den i sin varemerkestil sittende på toppen av et piano. Selv om den kun blir sunget én gang i *Show Boat* og aldri blir gjentatt, har den blitt én av musikalens best kjente.

På film sang Helen Morgan den i innledningen til den delvise talefilmversjonen av *Show Boat* fra 1929 og i den klassiske filmversjonen fra 1936.

Lena Horne ble filmet mens hun sang den i Jerome Kern-biopicen *Till the Clouds Roll By*, men den scenen ble til slutt klippet bort.

Ava Gardner (som brukte den dubbete stemmen til Annette Warren) «sang» den i nyinnspillingen i Technicolor fra 1951.

Gösta Rybrant har skrevet en svensk tekst. Den svenske tittelen er også «Bill». Karin Juel, sang Per Brun-Lie, piano spilte den inn i Oslo i november 1951. Sangen ble utgitt i Norge på 78-platen His Master's Voice A.L. 3196.

Nynorsk versjon
---------------

Ragnvald Skrede har skrevet en nynorsk tekst. Den nynorske titelen er også «Bill».

### Innspilling

* Nora Brockstedt med Egil Monn-Iversen Tenorsaksofon: Erlig Andersen. Utgitt på 78-platen RCA NA 1090 i 1957.

Referanser
----------

1. ↑  Show Boat (1929) – Soundtracks
2. ↑  Show Boat (1936) – Soundtracks
3. ↑  Show Boat (1951) – Soundtracks
4. ↑  Se plateetiketten

* Bill, song (from "Show Boat"); Information from Answers.com